Werkverslawing: Kry hulp voor dit jou vernietig | Netwerk24
Werkverslawing: Kry hulp voor dit jou vernietig
Is jy 'n harde werker en ambisieus is, het iemand jou moontlik al 'n workaholic genoem en in werklikheid is werkoholisme 'n ernstige verslawing. Volgens die Amerikaanse tydskrif Forbes is 66% van millennials werkverslaaf.
Safiyyah Boolay-Jappie is 'n veerkragtigheidsafrigter (resilience coach) in Johannesburg, Gauteng. Sy sê onder normale omstandighede het 'n mens 'n werk. Maar, in die geval van die werkoholis, "besit" die werk die een. Wanneer ander mense dalk by die werk aan hul geliefdes of vakansie dink, dink die werkoholis aan werk tydens vakansies of saam met geliefdes.
"Jy moet rooi ligte sien flikker as jy agterkom jou werk raak 'n ontsnapping van die alledaagse, dat jy dag en nag aan werk dink, en min ander belange het," sê sy. Weens tegnologie raak grense tussen werk- en privaat lewe al hoe vaer.